Správa zo zahraničnej pracovnej cesty

1.	Účastník ZPC
Ing. Štefan Boháček, PhD., člen HLG (High Level Group) EUREKA

2.	Zahraničná pracovná cesta
štát/mesto: Turecko, Izmir
vykonaná v dňoch: 5. 11. - 8. 11. 2012
účel cesty: Účasť na zasadnutiach NPC/HLG, HLG a GA EUREKA
spôsob financovania ZPC: MŠ

      3.   Rámcový program
5. 11. 	4,45 – 16,00 cesta Bratislava – VIE – Istambul - Izmir
6. 11.	08,30 – 10,30 bilaterálne rokovania
6. 11. 	11,00 - 13,00 zasadnutie NPC  
6. 11. 	14,30 - 18,00 zasadnutie NPC  
7. 11.	8,30 – 13, 00 spoločné zasadnutie NPC a HLG
7. 11. 	14,30 – 18,00 zasadnutie HLG
8. 11. 	8,30 - 10,30 zasadnutie HLG
8. 11.	10.30 - 12,30 General Assembly 
8. 11.	12,50 - 19,50 cesta späť – Izmir - Istambul-Viedeň - Bratislava 	

4.	Stručný priebeh zasadnutí HLG EUREKA
Prvé zasadnutie NPC/HLG EUREKA počas tureckého predsedníctva sa uskutočnilo v Izmire v dňoch 5.11.-8.11.2012.
V rámci bilaterálnych rokovaní sa vymenili skúsenosti postupne s delegátmi zo susedných krajín, a to Dr. Olafom Hartmannom z Austrian Research Promotion Agency, Viedeň, s Ing. Josefom Martincom z Českej republiky, s Mrs. Leskóné Kecskés Ildikó a s Mrs. Kissné Marjay Márta z Národohospodárskeho ministerstva Maďarskej republiky. Poukázal by som na obdivuhodné personálne vybavenie rakúskej agentúry, kde momentálne pracuje 250 zamestnancov a agentúra slúži len na podporu aplikovaného výskumu. Na podporu základného výskumu je v Rakúsku zriadená separátna agentúra. V Českej republike aktivity EUREKY spadajú do pôsobnosti Ministerstva školství, mládeže a telovýchovy České republiky.
V Maďarsku je situácia komplikovaná. Aktivity predtým zastrešovala agentúra, pracovníci ktorej počas vlaňajšieho predsedníctva MR boli dočasne na Ministerstve národného hospodárstva. Po odovzdaní predsedníctva Turecku sa zatiaľ nevrátili úplne kompetencie agentúre a čaká sa na riešenie situácie. 
Na zasadnutí NPC - 6. 11. 2012 po schválení agendy a zápisu z predchádzajúceho stretnutia sa venovalo projektom a ich financovaniu. Z celkového počtu 31 nových projektov so 100 % zabezpečeným financovaním dva projekty majú účastníkov zo SR, a to E!7592 AutoEPCIS – Žilinskú univerzitu a Gaben s.r.o. a E!7604 – EUROAGRI FOODCHAIN HEALTHGRAINMILL – Santec, s.r.o. 
Následne prebehla ústna prezentácia kórejských  projektov.
Ďalej sa pozornosť sústredila na písomné schvaľovanie projektov v januári 2013. Na 4. zasadnutí NPC 20. júna 2012 v Budapešti sa rozhodlo, že z dôvodu zachovania regulárnosti 4 uzávierok projektov Eureka, cirkulácia a schvaľovanie projektov sa uskutoční písomnou formou, aby sa preklenula dlhá časová bariéra medzi zasadnutím v Izmire a nasledovným zasadnutím v Kayseri, ktoré sa koná až 4. - 8. marca 2012. Posledný termín finalizácie zoznamu projektov bol stanovený na 18. 1. 2012. Zoznam projektov sa predloží HLG na schválenie 23.1.2012. Pri konečnom schvaľovaní 1. 2. 2012  sa aplikuje tzv. „Silent Procedure“. Počas procesu schvaľovanie informácie týkajúce sa projektov budú na webstránke EUREKY.
Následne sa analyzovala situácia v oblasti bottom-up projektov a top-down projektových výziev. V ďalšom sa venovala pozornosť štrukturálnej analýze EUREKY a ESE. Poukázalo sa na možnosti zvýšenia efektívnosti sekretariátu, ako aj na vzťahy medzi ESE, vedúcim sekretariátu, aktuálnym  predsedom a Výkonným výborom. Odznel návrh na tajnú voľbu členov výkonného výboru na zvýšenie efektívnosti a dôveryhodnosti mandátu členov VV. Odznel návrh na angažovanie právneho poradcu šéfa ESE. Predostrel sa návrh na zníženie počtu zasadnutí, tzv. „old school system of face-to-face meetings“.
Konštatovalo sa, že už počas tureckého predsedníctva sa znížil počet zasadnutí zo 4 na 3. Analyzovala sa situácia, či by v budúcnosti nestačili 2 face-to-face stretnutia všetkých účastníkov a uprednostniť ad-hoc stretnutia menších skupín, nakoľko sa počet členov EUREKY v ostatných rokoch zvýšil. Zatiaľ otázka zostala otvorená.
Na záver odznela prezentácia klástra pre IT - ITEA2 a vznik nového ITEA 3 od januára 2014.
Na zasadnutí HLG/NPC po schválení agendy a zápisu z predchádzajúceho stretnutia sa venovalo novým projektom EUREKA a ich schváleniu. 
Nasledovala analýza generovania projektov. Potvrdil sa základný trend – klesajúci záujem o projekty EUREKA a rastúci záujem o projekty EUROSTARS – spolufinancované Európskou komisiou. Klástre majú stabilný vývoj.
V rámci 8. výzvy EUROSTARS sa podalo 354 projektov, z ktorých bolo 305 vyhodnotených ako vhodných a nad prahom (threshold) sa ocitlo 102 projektov.  
Členmi medzinárodného hodnotiaceho panelu sú nasledovní odborníci:
Predseda: Dr. Miroslav Janeček (CZ)
	       a členovia 

1.	Dr. Ing. Vladimir Malý (DE, IND) 
2.	Dr. Ákos Mároy (HU, ICT)
3.	Dr. Joseph A. Borg (MT, BIO)
4.	Dr. Ingrid Alfheim (NO, BIO) 
5.	Mr. Paolo Nordeste (PT, ICT)
6.	Prof. Dr. Dolf van Loon (CH, BIO)
7.	Prof. Dr. Ibrahim Sinan Akmandor (TR, IND)
8.	Peter Watson (UK, IND)
9.	Mr. Rolf Ericsson (SE, IND)
10.	Mr. Tudor Popescu (RO, ICT)

Zasadnutie IEP je plánované na 10.-14. 12. 2012.
  
Nasledovala informácia o synchronizácii financovania projektov EUROSTARS a informácie o príprave EUROSTARS 2. Ciele sú skrátiť čas “time to contract” – stimulovať skrátenie zvýšením príspevku od EK (pre najlepších NFB, národných financujúcich organizácií plniacich všetky kritéria sa bude refinacovať až 33 % financií z príspevku od EK), znížiť administratívnu náročnosť a zvýšiť kvalitu. Štart EUROSTARS 2 je naplánovaný na začiatok roku 2014. Základnou úlohou by mala byť podpora výskumne orientovaných malých a stredných podnikov.  Problémom zostáva nedostatočná, tzv. podkritická podpora výskumu a inovácií v EU-27, ktorá je stále nižšia ako 2% z HDP EU-27, kým v Japonsku je 3,45% a v USA je 2,79% z HDP. V prípade programu EUROSTARS sa použilo 100 M€ z prostriedkov Európskej komisie 400 M€ z verejných zdrojov členských štátov a 500 M€ z privátnych zdrojov. Je to schéma, ktorá je najbližšie k myšlienkam Lisabonskej stratégie. Program EUROSTARS 2 má prispieť k dosiahnutiu cieľa zvýšenia výdavkov na výskum a vývoj na úroveň 3% z HDP EU.
V ďalšom pán Michel Andrieu, zástupca Európskej komisie pracujúci na sekretariáte EUREKY vysvetlil výhody použitia štrukturálnych fondov na financovanie projektov EUREKY v období 2014-2020. Zatiaľ prejavili záujem nasledovné krajiny: Estónsko, Maďarsko, Portugalsko, Rumunsko, Slovenská republika, Španielsko a Veľká Británia. Víta tento záujem (tlmočil aj stanovisko EK) a je pripravený všestranne podporiť podobné snahy spomínaných ale aj ďalších krajín. Poukázal na skutočnosť, že mnohé krajiny majú problém s financovaním projektov EUREKA, na druhej strane sa v mnohých krajinách ukazuje problém s transparentným čerpaním štrukturálnych fondov, ako aj z ich vyčerpaním. Financovanie projektov zo štrukturálnych fondov patrí medzi najefektívnejšie spôsoby čerpania.
Poukázal na najčastejšie problémy v krajinách, ktoré to už vzdali, a to hlavne, že agentúry, ktoré sa starajú o štrukturálne fondy jednoducho nechcú spolupracovať s kompetentnými orgánmi, ktoré zastrešujú aktivity EUREKY.
Pripravuje sa cena „The EUREKA Innovation Award 2013“. Projekt, ktorý sa uchádza o túto cenu musí byť väčší ako 200 tis. EUR, konzorcium sa musí skladať z konkurenčných firiem a produkt – výsledok výskumu – sa musí uplatniť vo viac ako v 1 krajine.
V rámci zasadnutia HLG po schválení agendy a zápisu z predchádzajúceho stretnutia sa venovalo správe zo zasadnutia NPC a strategickým materiálom. Ďalším bodom bola informácia o výberovom konaní na post nového vedúceho sekretariátu ESE. Medzi tromi najlepšími kandidátmi zo 170 prihlásených boli pán Pedro Miguel Santos de Sampaio Nunéz z Portugalska, pani Jana Kolar zo Slovinska a pán Andres Martinez zo Španielska. Prerokovala sa metodika volieb, ktoré sa uskutočnili 8. 11. 2012 na GA. Nasledovala informácia o problematike riešenia problému s VAT na ESE. Následne sa prerokoval rozpočet ESE a správa o činnosti sekretariátu Eureka. Potom sa pristúpilo k štrukturálnej analýze EUREKY a ESE. 
Následne Nórsko predstavilo svoj plán prevziať predsedníctvo Eureky na roky 2013/2014. Predstavitelia HLG vyjadrili jednoznačnú podporu pani Kristil Danielsen, HLR Nórskeho kráľovstva, ako budúcej predsedníčke.
V ďalšom odznela informácia o indexácii platov zamestnancov sekretariátu EUREKA, vyplývajúcej z kolektívnej zmluvy, platnej v Belgicku. Na záver sa diskutovalo o výsledkoch rokovania Výkonného výboru EUREKA.
Na zasadnutí General Assembly po schválení agendy a zápisu z predchádzajúceho rokovanie zo dňa 21. 6. 2012 sa venovalo informáciám o výberovom konaní na post nového vedúceho sekretariátu ESE. Uskutočnila sa prezentácia troch najlepších kandidátov na tento post. Pristúpilo sa k voľbe. Za vedúceho sekretariátu bol zvolený pán Pedro Miguel Santos de Sampaio Nunéz z Portugalska. 
Nasledovala informácia o problematike riešenia problému s VAT na ESE. Následne sa prerokoval rozpočet ESE a správa o činnosti sekretariátu Eureka. Nasledovalo schválenie rozpočtu na rok 2012 a plánu práce sekretariátu ESE. 
Ročné členské príspevky členských krajín na rok 2013 boli stanovené na základe známeho pravidla – na základe výšky HDP danej krajiny v piatich predchádzajúcich rokoch (2007, 2008, 2009, 2010 a 2011). Na základe tohto pravidla bol ročný členský príspevok Slovenskej republiky na rok 2013 určený vo výške 16 526,40 EUR (Príloha č 1). 
Na záver sa schválila nominácia Nórska za predsednícku krajinu EUREKY na roky 2013-2014.
Nasledovné zasadnutie sa uskutoční v Kayseri 4. - 8. marca 2012   			

5.	Odporúčané závery

► Vyčleniť finančné prostriedky na úhradu ročného členského príspevku Slovenskej republiky na rok 2013 vo výške 16 526,40 EUR (Príloha č 1). 

► Začať aktivity potrebné na umožnenie použitia štrukturálnych fondov na financovanie projektov EUREKY v období 2014-2020.

► Začať práce na prípravu programu EUROSTARS 2 – nakoľko sa vypracuje motivačný systém na skrátenie administrácie projektov – tzv. času “time to contract” a pre najlepších NFB, národných financujúcich organizácií plniacich všetky kritéria sa bude refinacovať až 33 % financií z príspevku od EK.

Správu vypracoval:   

Štefan Boháček 
  					          člen HLG EUREKA

Bratislava, 16. 11. 2012    

Správu schválil:

     Ing. Róbert Szabó, PhD.
    poverený vedením sekcie vedy a techniky